వివాదాస్పద ప్రాంతాల్లో దూకుడుగానే ముందుకు
భద్రత సవాళ్లపై కమాండర్ల సదస్సులో నిర్ణయం
దిల్లీ: సరిహద్దు వెంబడి వివాదాస్పద ప్రాంతాలన్నింట్లో దూకుడును కొనసాగించాలని, చైనా ఒత్తిళ్లకు ఎంతమాత్రం తలొగ్గరాదని భారత సైనిక కమాండర్ల సదస్సు నిర్ణయించింది. సరిహద్దు దేశాల నుంచి ఎదురవుతున్న సవాళ్లపై సమాలోచనలు జరపడానికి ఉద్దేశించిన మూడ్రోజుల సదస్సు బుధవారం త్రిదళాధిపతి జనరల్‌ ఎం.ఎం.నరవణే అధ్యక్షతన దిల్లీలో ప్రారంభమైంది. తూర్పు లద్దాఖ్‌లోని అనేక ప్రాంతాల్లో భారత్‌-చైనా సైనిక బలగాల మధ్య నెలకొన్న ప్రతిష్టంభన సహా కీలకమైన అంశాలను దీనిలో క్షుణ్నంగా చర్చించనున్నారు. పాక్‌, చైనాలతో సరిహద్దుల వద్ద ఎదురవుతున్న పరిస్థితులన్నింటిపై చర్చిస్తారు. తొలిరోజే చైనా అంశం చర్చకు వచ్చినట్లు సైనిక వర్గాలు తెలిపాయి. తూర్పు లద్దాఖ్‌లోని పాంగాంగ్‌, గల్వాన్‌ లోయ, దెమ్‌చోక్‌, దౌలత్‌బేగ్‌ ఓల్డీ ప్రాంతాలతో పాటు ఉత్తరాఖండ్‌, ఉత్తర సిక్కింలలోని కొన్నిచోట్ల చైనాను దూకుడుగానే ఎదుర్కోవాలని నిర్ణయించారు. దాదాపు 3500 కి.మీ. వాస్తవాధీన రేఖ వద్ద యథాతథ స్థితి కొనసాగించేలా ఎన్నిరోజులైనా పోరాడడానికి దళాలు సిద్ధంగా ఉండాలనేది ఈ సదస్సు నొక్కిచెప్పింది.
vivaadaaspada praantaallo dookudugaane munduku
bhadrata savallapai commanderla sadassulo nirnayam
dilli: sarihaddu vembadi vivaadaaspada praantaalannintlo dookudunu konasaaginchaalani, chaina ottillaku entamaatram taloggaraadani bhaarata sainika commanderla sadassu nirnayinchindi. sarihaddu deshaala nunchi eduravutunna savallapai samalochanalu jarapadaaniki uddesinchina moodrojula sadassu budhavaaram tridalaadhipati janaralni em.em.naravane adhyakshatana dilleelo praarambhamaindi. thoorpu laddaakhnaloni aneka praantaallo bharathm-chaina sainika balagaala madhya nelakonna pratishtambhana sahaa keelakamaina amsaalanu deenilo kshunnamgaa charchinchanunnaru. paaky, chainaalatho sarihaddula vadda eduravutunna paristhitulannintipai charchistaaru. toliroje chaina amsam charchaku vachinatlu sainika vargaalu telipai. thoorpu laddaakhnaloni panganga, galwan loya, demechoke, daulathmegsi oldee praantaalatoe paatu uttarakhandam, uttara sikkimlaloni konnichotla chainanu dookudugaane edurkovalani nirnayinchaaru. daadaapu 3500 ki.mee. vaastavaadheena rekha vadda yathaatatha sthiti konasaginchela ennirojulaina poraadadaaniki dalaalu siddamgaa undalanedi ee sadassu nokkicheppindi.